CELEX: 62020TN0361
Language: lv
Date: 2020-06-10 00:00:00
Title: Lieta T-361/20: Prasība, kas celta 2020. gada 10. jūnijā – El Corte Inglés/EUIPO – Europull (“GREEN COAST”)

3.8.2020   
            
            
               LV
            
            
               Eiropas Savienības Oficiālais Vēstnesis
            
            
               C 255/28
            
         
      Prasība, kas celta 2020. gada 10. jūnijā – El Corte Inglés/EUIPO – Europull (“GREEN COAST”)
      (Lieta T-361/20)
      (2020/C 255/37)
      Valoda, kādā sagatavots prasības pieteikums – spāņu
      
         Lietas dalībnieki
      
      
         Prasītāja: El Corte Inglés, SA (Madride, Spānija) (pārstāvis: J. L. Rivas Zurdo, advokāts)
      
         Atbildētājs: Eiropas Savienības Intelektuālā īpašuma birojs (EUIPO)
      
         Otra procesa EUIPO Apelācijas padomē dalībniece: Europull Srl (Capri, Itālija)
      
         Informācija par procesu EUIPO
         
      
      
         Strīdus preču zīmes īpašniece: prasītāja Vispārējā tiesā
      
         Attiecīgā strīdus preču zīme: grafiska preču zīme “GREEN COAST” – Eiropas Savienības preču zīme Nr. 14 936 694
      
         Process EUIPO: spēkā neesamības atzīšanas process
      
         Apstrīdētais lēmums: EUIPO Apelācijas ceturtās padomes 2020. gada 30. marta lēmums lietā R 1555/2019-4
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt apstrīdēto lēmumu, ciktāl, noraidot prasītājas apelācijas sūdzību, atstāts spēkā Anulēšanas nodaļas lēmums Nr. 13 595 C par spēkā neesamības atzīšanu un apstiprināta Eiropas Savienības preču zīmes Nr. 14 936 694 “GREEN COAST” (grafiska preču zīme) spēkā neesamība 25. klasē;
               
            
                  —
               
               
                  piespriest pretējai pusei vai pretējām pusēm, kuras iebilst pret šo prasību, atlīdzināt tiesāšanās izdevumus.
               
            
         Izvirzītie pamati:
      
      
                  —
               
               
                  apstrīdētajā lēmumā neesot ievēroti noteikumi par agrāko tiesību pierādījumu sniegšanu (Itālijas preču zīme, uz kuru attiecas reģistrācijas pieteikums Nr. MO1997C000283 un kura reģistrēta reģistrā ar Nr. 001247661), galvenokārt 22. punktā, kurā Apelācijas padome uzskatīja, ka šie pierādījumi tika sniegti, un 15. –21. punktā, kur formulēti galvenie apsvērumi, kuri tai ļāva nonākt pie šī secinājuma;
               
            
                  —
               
               
                  Komisijas Deleģētās regulas (ES) 2018/625 12. panta 2. punkta a) apakšpunkta un tajā minētā 2. panta 2. punkta b) apakšpunkta i) punkta, kā arī – mutatis mutandi –7. panta 2. punkta a) apakšpunkta ii) punkta pārkāpums;
               
            
                  —
               
               
                  Eiropas Parlamenta un Padomes Regulas (ES) 2017/1001 18. panta 1. punkta a) apakšpunkta un 8. panta 1. punkta a) apakšpunkta pārkāpums.